Coba jelasin Pengurusan air zamzam dari Telaga Zam-Zam dalam bahasa melayu dong

Air zamzam asli tidak boleh dieksport secara sah dari Arab Saudi untuk dijual secara komersial. Oleh itu, jemaah mengisi botol dan bekas air mereka untuk dibawa pulang serta diagihkan kepada sanak saudara. Setiap jemaah dihadkan membawa lima gelen (kira-kira 20 liter).

Tempat mengambil air zamzam berhampiran Masjidil Haram mempunyai dua bahagian. Bahagian pertama dilengkapi 14 pili yang boleh digunakan secara percuma oleh orang ramai manakala yang kedua pula dipasang pili tiga kali ganda daripada jumlah itu dan dikendalikan oleh syarikat swasta berlesen yang mengenakan sedikit bayaran untuk mengisi botol dan tong air jemaah.

Biasanya, syarikat ini mengenakan bayaran hanya SR10 (kira-kira RM11) untuk botol 10 liter untuk keselesaan jemaah daripada berebut-rebut. Kaedah ini lebih baik dan jarang yang berani menipu.

Namun, akhbar Arab News melaporkan ahli "zamzam mafia" yang terdiri daripada orang Myanmar, Bangladesh dan Afrika beratur di pili awam sejak awal pagi. Mereka lengkap dengan tong dan ambil masa lama. Sedangkan jemaah lain menyediakan tong kecil sahaja. Salah seorang ahli kumpulan tersebut menyatakan bahawa perbuatannya "tidak menyalahi undang-undang; ia hanyalah peluang mencari rezeki yang halal."

Ada yang merungut kerana air zamzam yang dibeli tidak tulen atau telah dicampur dengan air lain.

Walau bagaimanapun, sudah terdapat syarikat yang membantu membekalkan Air Zamzam yang dibawa terus dari Mekah kepada pengguna yang berhajat.